Diari Oficial de la Generalitat Valenciana


Sumari del DOGV 8279, del 23-04-2018 (2018/3799)

Convocatòria pública d'ajudes per al desenvolupament de plans de suport a la incorporació de TIC en el marc del Programa TICCámaras cofinançat en un 50% pel Fons Europeu de Desenvolupament Regional (FEDER) de la Unió Europea.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8279

Data del DOGV
:   23-04-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/3799


Data del document
:   16-04-2018

Organisme emissor
:   Cambra Oficial de Comerç, Indústria i Navegació - València

Tipus de document
:   Anunci

Descriptors 

:   * ajuda pública

Convocatòria pública d'ajudes per al desenvolupament de plans de suport a la incorporació de TIC en el marc del Programa TICCámaras cofinançat en un 50% pel Fons Europeu de Desenvolupament Regional (FEDER) de la Unió Europea. [2018/3799]  
La Cambra Oficial de Comerç, Indústria, Serveis i Navegació de València informa de la convocatòria pública d'ajudes per al desenvolupament de plans de suport a la incorporació de TIC en el marc de Programa TICCamáras cofinançat en un 50 % pel Fons Europeu de Desenvolupament Regional (FEDER) de la Unió Europea.  
  
Primer. Beneficiaris  
Pimes, micropimes i persones inscrites en el règim especial de treballadors autònoms, de la demarcació territorial de la Cambra de Comerç de València que es troben donades d'alta en el Cens de l'IAE.  
  
  
Segon. Objecte  
L'objecte de la convocatòria és la concessió d'ajudes a les empreses de la demarcació cameral de la Cambra de Comerç de València en el Programa TICCámaras, per mitjà de la posada a la seua disposició dels serveis de Diagnòstic Assistit de TIC i Implantació. Aquesta actuació té com a objectiu principal impulsar la incorporació sistemàtica de les TIC a l'activitat habitual de les pimes, com a ferramentes competitives claus en la seua estratègia, així com maximitzar les oportunitats que ofereixen per a millorar la seua productivitat i competitivitat.  
  
Tercer. Convocatòria  
El text complet d'aquesta convocatòria està a disposició de les empreses en la seu de la Cambra de València. A més, pot consultar-se a través de la web  
http://www.camaravalencia.com/ayudastic  
En la dita adreça podrà descarregar-se, junt amb la convocatòria, la sol·licitud de participació.  
  
Quart. Quantia  
El pressupost màxim d'execució del programa en el marc d'aquesta convocatòria és de 968.720,00 euros, que s'emmarquen en el Programa operatiu plurirregional d'Espanya FEDER 2014-2020.  
El cost màxim per empresa en la fase I de Diagnòstic serà de 1.200 euros i serà cofinançat per FEDER i la Cambra de Comerç de València, per la qual cosa aquest servei serà gratuït per a les empreses participants.  
La quantia màxima, per empresa, de les ajudes a atorgar amb càrrec a aquesta convocatòria és de:  
Fase II d'ajudes: cost màxim elegible: 7.000 euros (IVA no inclòs), prefinançat en la seua totalitat per l'empresa beneficiària i cofinançat al 50 % per FEDER, i és per tant la quantia màxima d'ajuda per empresa de 3.500 euros.  
  
Cinqué. Termini de presentació de sol·licituds  
El termini per a la presentació de sol·licituds s'obri una vegada transcorreguts 10 dies hàbils des de l'endemà de la publicació de la convocatòria i finalitza el dia 13 de juliol de 2018 a les 14.00 hores (o fins a esgotar pressupost).  
  
València, 16 d'abril de 2018.- El president: José Vicente Morata.